પાકિસ્તાનની જેલમાં બંદ ભારતીય નાગરિક કુલભૂષણ જાધવ સાથેની મુલાકાત પહેલાં તેમના પરિવાર સાથે થયેલ ગેરવર્તણુકના મુદ્દે વિદેશ મંત્રી સુષ્મા સ્વરાજે રાજ્યસભામાં પાડોશી દેશની ખૂબ આલોચના કરી હતી. બુધવારે કુલભૂષણ જાધવના માતા અને પત્ની તેમને મળવા ઇસ્લામાબાદ પહોંચ્યા હતા, આ મુલાકાત દરમિયાન પાકિસ્તાન દ્વારા અનેક પ્રકારના પ્રતિબંધો મામલે સંસદમાં ઉપરાષ્ટ્રપતિ એમ.વેંકૈયા નાયડુ સહિત વિભિન્ન રાજકીય દળોના નેતાઓએ પાકિસ્તાનની નિંદા કરી હતી. વિદેશ મંત્રીએ સંસદમાં એ 8 વાતો ગણાવી હતી, જેનું જાધવ સાથેની મુલાકાતમાં ઉલ્લંઘન થયું હતું.